Kaukasusorrfugl

Kaukasusorrfugl (Lyrurus mlokosiewiczi) er en hønsefugl i gruppen skoghøns. Den finnes i Kaukasus-området i Øst-Europa og Vest-Asia.

Beskrivelse
Hanen er rundt 50-55 cm lang, hønen er mindre, ca 37-42 cm lang. Kaukasusorrfuglen ligner på orrfuglen men mangler hvitt vingebånd. Hanens stjert er også lengre enn hos orrfuglen.

Utbredelse
Kaukasusorrfuglen forekommer i Store Kaukasus, Lille Kaukasus og lengst øst i De pontiske fjell i landene Russland, Georgia, Armenia, Aserbajdsjan, Tyrkia og Iran.

Hekking
Kaukasusorrfuglen hekker i skråninger med lave Rhododendronplanter og andre busker i nærheten av løvskog. Som andre skoghøns har også kaukasusorrfuglen paringsritualer (leik). Dette skjer i mai eller juni. Hønen legger ca 10 egg og oppfostrer ungene alene.

Eksterne lenker

Hønsefugler
Dyr formelt beskrevet av Wladyslaw Taczanowski
Fugler formelt beskrevet i 1875